Page:Bonny Prince Charlie's song book.pdf/5

 Sin' our true King was turn'd awa', A doited German rules us a', An' we are forc'd agyen the law,
 * For the right belangs to Charlie.
 * O ye've been lang a coming, &c.

Sin' our true King abroad has gane, There's nou't but Whelps sit on the throne, Sic Whelps, it is denied by none,
 * Are beasts compared wi' Charlie.
 * O ye've been lang a coming, &c.

O an Charlie he were back, He wad na heed the German crack, Wi' a' his thievish, hungry pack,
 * For the right belangs to Charlie.
 * O ye've been lang a coming, &c.

Then, Charlie, come, an' lead the way, An' Whelps nae mair shall bear the sway; Tho' ilka dog maun ha'e his day,
 * The right belangs to Charlie.
 * O ye've been lang a coming, &c.

's to the Greenwood gane,
 * To hear the gowdspinks chatt'ring,

And Willie he has follow'd her,
 * To win her love by flatt'ring:

But a' that he could say or do,
 * She geck'd and scorned at him,

And aye when he began to woo,
 * She bid him mind wha gat him.

What ails ye at my dad, quoth he,
 * My minnie, or my auntie,